RESOLUCIÓN do 14 de febreiro de 2005 pola que se convocan os cursos de francés, portugués e inglés.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 23/02/2005

Dentro do programa de actividades de formación da Escola Galega de Administración Pública (EGAP) para o ano 2005, e conforme as funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse os cursos referidos no anexo I á presente resolución, que se desenvolverán de conformidade coas seguintes bases xerais e específicas:
Primeira.-Solicitudes.
1. O persoal que desexe participar nos cursos programados deberá solicitalo coa presentación da instancia e certificación que, como modelos oficiais, se recollen nos anexos II e III desta resolución, respectivamente.
2. A falsidade ou ocultación de datos esenciais para a selección dos aspirantes dará lugar á exclusión automática do curso solicitado, así como á imposibilidade de participar en ningún outro curso no presente ano.
3. O prazo de presentación de instancias será de quince días naturais contados a partir do seguinte ao da publicación desta resolución no Diario Oficial de Galicia para os cursos de francés e portugués, e de dous meses para os cursos de inglés.
4. As solicitudes, dirixidas ao director da EGAP, presentaranse no rexistro xeral da escola, sita na rúa de Madrid, 2-4, polígono das Fontiñas, 15707 Santiago de Compostela, ou en calquera das dependencias recollidas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Segunda.-Acceso ás actividades.
Poderá participar o persoal que cumpra os requisitos específicos exixidos para cada curso no anexo I. Queda excluído o persoal docente e sanitario que non desempeñe postos na Administración xeral.
Terceira.-Selección.
1. A selección efectuarase de acordo co previsto para cada curso no citado anexo I.
2. As relacións de seleccionados para participar nos cursos previstos publicaranse nos taboleiros de anuncios da EGAP e do Centro de Información Administrativa e Atención ao Cidadán e, se é o caso, nas delegacións provinciais da Consellería da Presidencia, Relacións Institucionais e Administración Pública. Así mesmo, co obxecto de facilitarlles o acceso á información dunha forma áxil e rápida, evitando desprazamentos innecesarios, publicaranse na páxina web: www.egap.xunta.es.
Cuarta.-Certificacións de asistencia.
1. Outorgaráselles o correspondente certificado de asistencia aos alumnos que participen con regularidade e dedicación no desenvolvemento dos cursos. Para os efectos de avaliar os coñecementos adquiridos polos alumnos, a EGAP poderá realizar as probas ou requirir a presentación dos traballos que considere oportunos.
2. É obrigatoria a asistencia e a puntualidade a todas as sesións dos cursos. Toda ausencia deberá ser xustificada debidamente polo interesado. A falta de asistencia, aínda que sexa xustificada, a máis do 15% das horas lectivas programadas, impedirá a expedición da certificación anteriormente referida e dará lugar á baixa no curso coa perda de todos os dereitos.
3. Para coñecemento e constancia no seu expediente, os participantes nos cursos deberán facilitar unha copia da certificación recibida aos servizos de persoal do centro directivo ao que estean adscritos.
Quinta.-Modificacións.
1. A EGAP poderá suspender ou modificar o desenvolvemento e mais os contidos dos cursos anunciados co fin de adaptalos ás necesidades da Administración, así como ás distintas continxencias que poidan xurdir.
2. No suposto de que o número de seleccionados sexa inferior ao 50% das prazas convocadas, a EGAP reserva para si o dereito de suspender a realización do curso de que se trate, utilizando para o efecto os medios de notificación aos interesados previstos na normativa vixente. O mesmo poderá suceder se durante a realización do curso se constata unha inasistencia inferior a esa cifra.
Santiago de Compostela, 14 de febreiro de 2005.
Domingo Bello Janeiro
Director da Escola Galega de Administración Pública
ANEXO I
* Curso: francés básico.
1. Obxectivos.
Ten por obxectivo proporcionar uns coñecementos elementais da lingua francesa.
2. Destinatarios.
Persoal de Administración da Xunta de Galicia, da Administración local, das universidades de Galicia, do Parlamento, do Consello de Contas, do Valedor do Pobo, do Consello Consultivo e do Consello da Cultura Galega. Os criterios selectivos serán os sinalados con carácter xeral na resolución da EGAP do 11 de febreiro de 2004 (DOG nº 34, do 18 de febreiro). Daráselles preferencia aos candidatos que
acrediten a relación do posto de traballo co contido do curso.
3. Desenvolvemento.
3.1. Duración: 80 horas.
3.2. Lugar: EGAP.
3.3. Datas: do 13 de abril ao 30 de novembro de 2005 (agás os meses de xullo, agosto e setembro).
3.4. Horarios: luns e mércores, das 17.00 ás 19.00 horas.
3.5. Prazas: 20, das que 11 serán para o persoal da Xunta de Galicia, 4 para o da local, as 5 restantes cubriranse con persoal das universidades, do Parlamento, do Consello de Contas, do Valedor do Pobo, do Consello Consultivo e do Consello da Cultura Galega.
4. Contido básico.
-Vocabulario.
-Pronuncia.
-Estruturas gramaticais.
-Comprensión básica.
-Formulación e contestación de preguntas.
-Análise de situacións concretas da vida corrente.
* Curso: francés medio.
1. Obxectivos.
Ten por obxectivo proporcionar uns coñecementos de nivel medio da lingua francesa para relacionarse de forma eficaz, oralmente ou por escrito, con persoas ou institucións de países francófonos.
2. Destinatarios.
Persoal de Administración da Xunta de Galicia, da Administración local, das universidades de Galicia, do Parlamento, do Consello de Contas, do Valedor do Pobo, do Consello Consultivo e do Consello da Cultura Galega. Absteranse de solicitar este curso as persoas que xa o fixeron anteriormente. A selección efectuarase en función do resultado dunha proba escrita de nivel de coñecementos de francés que deberán realizar os candidatos o día, a hora e no lugar que determine a EGAP. Dentro do nivel adecuado daráselles preferencia aos candidatos que acrediten a relación do posto de traballo co contido do curso.
3. Desenvolvemento.
3.1. Duración: 80 horas.
3.2. Lugar: EGAP.
3.3. Datas: do 13 de abril ao 30 de novembro de 2005 (agás os meses de xullo, agosto e setembro).
3.4. Horarios: luns e mércores, das 19.00 ás 21.00 horas.
3.5. Prazas: 20, das que 11 serán para o persoal da Xunta de Galicia, sempre que reúna os requisitos de nivel derivados da realización da proba que se practique.
4. Contido básico.
Adaptarase ao nivel do grupo seleccionado.
* Curso: portugués, nivel I (2 edicións).
1. Obxectivos.
Este curso, que é continuación do nivel básico, ten por obxecto proporcionar uns coñecementos da lingua portuguesa a un nivel medio, de xeito que permita establecer contactos nesta lingua e acadar unha comunicación e comprensión cun bo grao de eficacia.
2. Destinatarios.
Persoal de Administración da Xunta de Galicia, da Administración local, das universidades de Galicia, do Parlamento, do Consello de Contas, do Valedor do Pobo, do Consello Consultivo e do Consello da Cultura Galega. Absteranse de solicitar este curso as persoas que xa o fixeron anteriormente. A selección efectuarase en función do resultado dunha proba escrita de nivel de coñecementos de portugués que deberán realizar os candidatos o día, á hora e no lugar que determine a EGAP. Non obstante o establecido na base segunda, poderá participar o persoal doutras administracións no suposto de que non se cubra o 50% das prazas convocadas e de que teña o nivel axeitado. Dentro do nivel daráselles preferencia aos candidatos que acrediten a relación do posto de traballo co contido do curso.
3. Desenvolvemento.
3.1. Duración: 80 horas.
3.2. Lugar: EGAP e Vigo.
3.3. Datas: do 28 de abril ao 29 de novembro de 2005 (agás os meses de xullo e agosto).
3.4. Horarios: martes e xoves, das 17.00 ás 19.00 horas.
3.5. Prazas: 20 por edición, das que 11 serán para a Administración autonómica, sempre que reúna os requisitos de nivel derivados da realización da proba que se practique.
4. Contido básico.
Adaptarase ao nivel do grupo seleccionado.
* Curso: portugués, nivel II.
1. Obxectivos.
Proporcionar uns coñecementos da lingua portuguesa a un nivel máis avanzado, de xeito que permita establecer contactos nesta lingua e acadar unha comunicación e comprensión cun bo grao de eficacia.
2. Destinatarios.
Persoal de Administración da Xunta de Galicia, da Administración local, das universidades de Galicia, do Parlamento, do Consello de Contas, do Valedor do Pobo, do Consello Consultivo e do Consello da Cultura Galega. Absteranse de solicitar este curso as persoas que xa o fixeron anteriormente. A selección efectuarase en función do resultado dunha proba escrita de nivel de coñecementos de portugués que deberán realizar os candidatos o día, á hora e no lugar que determine a EGAP. Non obstante, o establecido na base segunda, poderá participar o persoal doutras administracións no suposto de que non se cubra o 50% das prazas convocadas e de que teña o nivel axeitado. Dentro do nivel daráselles preferencia aos candidatos que acrediten a relación do posto de traballo co contido do curso.
3. Desenvolvemento.
3.1. Duración: 80 horas.
3.2. Lugar: EGAP.
3.3. Datas: do 28 de abril ao 29 de novembro de 2005 (agás os meses de xullo e agosto).
3.4. Horarios: martes e xoves, das 19.00 ás 21.00 horas.
3.5. Prazas: 20 por edición, das que 11 serán para a Administración autonómica sempre que reúna os requisitos de nivel derivados da realización da proba que se practique.
4. Contido básico.
Adaptarase ao nivel do grupo seleccionado.
* Curso: inglés básico.
1. Obxectivos.
Proporcionar uns coñecementos elementais da lingua inglesa.
2. Destinatarios.
Persoal de Administración da Xunta de Galicia, da Administración local, das universidades de Galicia, do Parlamento, do Consello de Contas, do Valedor do Pobo, do Consello Consultivo e do Consello da Cultura Galega. Os criterios selectivos serán os sinalados con carácter xeral na Resolución da EGAP do 11 de febreiro de 2004 (DOG nº 34, do 18 de febreiro). Daráselles preferencia aos candidatos que acrediten a relación do posto de traballo co contido do curso.
3. Desenvolvemento.
3.1. Duración: 120 horas, das que 50 se darán no ano 2005.
3.2. Lugar: EGAP.
3.3. Datas: do 13 de setembro de 2005 ao 16 de maio de 2006.
3.4. Horarios: martes e xoves, das 17.00 ás 19.00 horas.
3.5. Prazas: 20, das que 11 serán para o persoal da Xunta de Galicia, 4 para o da local, as 5 restantes cubriranse con persoal das universidades, do Parlamento, do Consello de Contas, do Valedor do Pobo, do Consello Consultivo e do Consello da Cultura Galega.
4. Contido básico.
-Vocabulario.
-Pronuncia.
-Estruturas gramaticais.
-Comprensión básica.
-Formulación e contestación de preguntas.
-Análise de situacións concretas da vida corrente.
* Curso: inglés superior.
1. Obxectivos.
Proporcionar uns coñecementos máis profundos da lingua inglesa para relacionarse de forma eficaz, oralmente ou por escrito, con persoas ou institucións de países anglófonos.
2. Destinatarios.
Persoal de Administración da Xunta de Galicia, da Administración local, das universidades de Galicia, do Parlamento, do Consello de Contas, do Valedor do Pobo, do Consello Consultivo e do Consello da Cultura Galega. Absteranse de solicitar este curso as persoas que xa o fixeron anteriormente. A selección efectuarase en función do resultado dunha proba escrita de nivel de coñecementos de inglés que deberán realizar os candidatos o día, hora e lugar que determine a EGAP. Dentro do nivel adecuado daráselles preferencia aos candidatos que acrediten a relación do posto de traballo co contido do curso.
3. Desenvolvemento.
3.1. Duración: 120 horas, das que 50 se darán no ano 2005.
3.2. Lugar: EGAP.
3.3. Datas: do 13 de setembro de 2005 ao 16 de maio de 2006.
3.4. Horarios: martes e xoves, de 19.00 ás 21.00 horas.
3.5. Prazas: 20, das que 11 serán para o persoal da Xunta de Galicia, sempre que reúna os requisitos de nivel derivados da realización da proba que se practique.
4. Contido básico.
Adaptado ao nivel do grupo que se forme.